CELEX: C2004/239/34
Language: sk
Date: 2004-09-25 00:00:00
Title: Rozsudok Súdu prvého stupňa z 30. júna 2004 vo veci T-107/02, GE Betz Inc. proti Úradu pre harmonizáciu vnútorného trhu (Ochranné známky a vzory) (ÚHVT) (Ochranná známka spoločenstva — námietkové konanie — skoršia obrazová známka — prihláška ochrannej známky spoločenstva BIOMATE — nepredloženie dôkazov v jazyku námietkového konania — legitímna dôvera — pravidlá 16, 17 a 18 nariadenia (ES) č. 2868/95)

25.9.2004   
            
            
               SK
            
            
               Úradný vestník Európskej únie
            
            
               C 239/17
            
         
      ROZSUDOK SÚDU PRVÉHO STUPŇA
   
   z 30. júna 2004
   vo veci T-107/02, GE Betz Inc. proti Úradu pre harmonizáciu vnútorného trhu (Ochranné známky a vzory) (ÚHVT) (1)
   
   (Ochranná známka spoločenstva - námietkové konanie - skoršia obrazová známka - prihláška ochrannej známky spoločenstva BIOMATE - nepredloženie dôkazov v jazyku námietkového konania - legitímna dôvera - pravidlá 16, 17 a 18 nariadenia (ES) č. 2868/95)
   (2004/C 239/34)
   Jazyk konania: angličtina
   Vo veci T-107/02, GE Betz Inc., predtým BetzDearborn Inc., so sídlom v Trevose, Pennsylvania (Spojené štáty americké), v zastúpení: G. Glas a K. Manhaeve, advokáti, ktorí si zvolili adresu na doručovanie v Luxemburgu, proti Úradu pre harmonizáciu vnútorného trhu (Ochranné známky a vzory) (ÚHVT) (splnomocnení zástupcovia: pôvodne E. Joly a následne G. Schneider), pričom druhým účastníkom konania pred odvolacím senátom ÚHVT bol Atofina Chemicals Inc., so sídlom vo Filadelfii, Pennsylvania (Spojené štáty americké), v zastúpení M. Edenborough, barrister a M. Medyckyj, solicitor, predmetom ktorej je žaloba proti rozhodnutiu prvého odvolacieho senátu ÚHVT zo 17. januára 2002 (vec R 1003/2000-1) o námietkovom konaní medzi Atofina Chemicals Inc. a GE Betz Inc., Súd prvého stupňa (druhá komora), v zložení: predseda N. J. Forwood, sudcovia J. Pirrung a A. W. H. Meij, tajomník: J. Plingers, referent, vyhlásil dňa 30. júna 2004 rozsudok, ktorého výrok znie:
   
               1.
            
            
               Rozhodnutie prvého odvolacieho senátu Úradu pre harmonizáciu vnútorného trhu (Ochranné známky a vzory) (ÚHVT) zo 17. januára 2002 (vec R 1003/2000-1) sa ruší, pokiaľ ide o zrušenie rozhodnutia námietkového oddelenia zo 7. septembra 2000, vec sa vracia námietkovému oddeleniu na ďalšie prejednanie a každý účastník konania je povinný nahradiť trovy, ktoré vynaložil v súvislosti s konaním pred odvolacím senátom.
            
         
               2.
            
            
               Úrad je povinný nahradiť trovy konania, ktoré boli vynaložené žalobcom, vrátane trov, ktoré mu vznikli v súvislosti s konaním pred odvolacím senátom.
            
         
               3.
            
            
               Vedľajší účastník znáša svoje vlastné trovy konania.
            
         
      (1)  Ú. v. ES C 169 z 13.7.2002